b'\n_START_ARTICLE_\nFalsifikatas\n_START_PARAGRAPH_\nFalsifikatas (vok. Falsifikat < lot. falsificus \xe2\x80\x93 suklastotas) \xe2\x80\x93 klastot\xc4\x97, suklastotas daiktas, produktas. Tai originalaus vertingo daikto kopija ar imitacija, kuri\xc4\x85 bandoma pateikti kaip original\xc4\x85. Paprastai falsifikatus stengiamasi daryti taip, kad jie savo savyb\xc4\x97mis, panaudotomis med\xc5\xbeiagomis, para\xc5\xa1ais, preki\xc5\xb3 \xc5\xbeenklais b\xc5\xabt\xc5\xb3 kuo pana\xc5\xa1esni \xc4\xaf original\xc5\xb3 produkt\xc4\x85.\n_START_SECTION_\nAtsakomyb\xc4\x97 u\xc5\xbe falsifikavim\xc4\x85\n_START_PARAGRAPH_\nFalsifikat\xc5\xb3 gamyba daugelyje \xc5\xa1ali\xc5\xb3 yra prilyginama nusikalstamai veiklai. Lietuvoje atsakomyb\xc4\x99 u\xc5\xbe j\xc4\x85 reglamentuoja Lietuvos baud\xc5\xbeiamasis kodeksas. Nepaisant to, vertingi daiktai falsifikuojami ir \xc5\xa1iuo metu, siekiant savanaudi\xc5\xa1k\xc5\xb3 tiksl\xc5\xb3.'